เรื่องร้องเรียน: ขอให้ยกเลิกผู้ค้าแผงลอย เอาผิดเจ้าหน้าที่สำนักเทศกิจ ละเลยการปฎิบัติหน้า1)ตั้งวางป้ายรถเมล์ ตรงสะพานลอย ใต้สะพานลอยทุกวัน ตลาดดาวคะนองฝั่งขาเข้าวงเวียนใหญ่ 2)ต้องยกเลิกผู้ค้าแผงลอยตลาดดาวคะนองฝั่งขาออกวงเวียนใหญ่ที่ก่อนถึงสะพานเป็นจุดปักป้ายรถเมล์ กรมขนส่งทางบก สำนักเทศกิจได้ทำลายรื้อถอน และไม่มีจุดปักป้ายรถเมล์ที่ใต้สะพานลอยตามสำนักงานจราจร แต่กลับฝ่าฝืนไปปักป้ายรถเมล์ใต้สะพานลอย
การดำเนินการของเจ้าหน้าที่: เจ้าหน้าที่ได้ตรวจสอบแล้วพบว่า 1.ผู้ค้าฝั่งดาวคะนองขาเข้าพบเป็นผู้ค้าในจุดผ่อนผันตามรายชื่อ เบื้องต้นได้ประชาสัมพันธ์ให้เคลื่อนย้ายซึ่งผู้ค้าขอเวลาดำเนินการหาที่ค้าขายใหม่ ภายในเวลาไม่เกินสิ้นเดือนมีนาคมนี้และจะตรวจสอบให้เป็นไปตามหลักเกณฑ์ของกรุงเทพมหานครต่อไป 2.เจ้าหน้าที่ขอเรียนว่าสำนักงานเขตธนบุรีได้พูดคุยหารือกับสถานีตำรวจในพื้นที่รับผิดชอบ กรมการขนส่งทางบก และสำนักการจราจรและขนส่ง ซึ่งมติในที่ประชุมคณะกรรมการพิจารณากำหนดที่หยุดรถโดยสารในเขตกรุงเทพมหานคร ครั้งที่ 1/2566 มีมติให้ย้ายป้ายรถโดยสาร โดยไม่ทราบข้อมูลว่าในจุดที่จะย้ายไปนั้นเป็นจุดทำการค้า สำนักงานเขตธนบุรีได้ดำเนินการพัฒนาปรับปรุงบริเวณป้ายหยุดรถโดยสารประจำทางเดิมซึ่งอยู่ใต้สะพานลอยตลาดดาวคะนองฝั่งขาออกให้ประชาชนสามารถรอรถโดยสารประจำทางได้สะดวกมากขึ้นตามข้อแนะนำของผู้ตรวจราชการกรุงเทพมหานครสูง โดยการนำแผงเหล็กกั้นสีเขียวออกจากบริเวณใต้สะพานลอยซึ่งประชาชนอาจจะไม่สะดวกในการยืนรอรถโดยสารประจำทาง เนื่องจากแผงเหล็กกั้นสีเขียวมีการติดตั้งในลักษณะขวางการขึ้นลงของประชาชนและได้ทำการรื้อถอนเพื่อนำไปติดตั้งบริเวณจุดทำการค้าแทนเพื่อให้ประชาชนทราบว่าบริเวณดังกล่าวเป็นจุดทำการค้า ซึ่งจุดทำการค้าอยู่ในระหว่างการจัดระเบียบให้เป็นไปตามหลักเกณฑ์ที่กำหนด และได้ติดตั้งเต็นท์จำนวน 2 หลัง และเก้าอี้พักคอยไว้บริการประชาชนบริเวณใต้สะพานลอย สำนักงานเขตธนบุรีได้ส่งเจ้าหน้าที่เทศกิจดำเนินการจัดระเบียบ อำนวยความสะดวก แนะนำ ประชาสัมพันธ์ประชาชนให้รอรถโดยสารประจำทางที่ป้ายหยุดรถโดยสารประจำทาง กวดขันการนำรถประจำทางเข้าจอดบริเวณป้ายหยุดรถโดยสารประจำทางเพื่อสร้างการรับรู้ให้ประชาชน เสริมสร้างวินัยให้ประชาชน การแก้ไขปัญหาของสำนักงานเขตธนบุรีคำนึงถึงประชาชนทุกภาคส่วนโดยยึดตามระเบียบ กฎหมาย หลักเกณฑ์ที่กำหนดไว้ ไม่ใช่ยึดความสะดวกของใครคนใดคนหนึ่ง หากยึดความสะดวกของประชาชนเป็นที่ตั้ง จะไม่มีทางแก้ปัญหาให้จบได้ เพราะประชาชนร้อยพ่อพันแม่ต่างคนต่างความคิด ความพอใจหรือความสะดวกของแต่ละคนแตกต่างกัน ไม่เท่ากัน การจะทำให้คนทุกคนพอใจเป็นสิ่งที่ทำได้ยาก เมื่อเล็งเห็นปัญหาแบบนี้จึงพยายามสร้างความมีวินัยให้ประชาชน ให้ปฏิบัติในแนวทางเดียวกัน หากยึดแต่ความสะดวกของตนเป็นที่ตั้ง สังคมจะอยู่กันอย่างไรหากเห็นแต่ความสะดวกของตน การพิจารณากำหนดจุดทำการค้า...
ความเห็นของผู้แจ้ง: ผู้ใดทำผิดกฎไม่มีคำว่าผ่อนผัน เจ้าเก่า เจ้าใหม่ขึ้นทะเบียนไม่ขึ้นทะเบียน ด้านในเดิมมีตลาดหันไปพัฒนาถ้าคนไม่เดินก็พัฒนา แต่อย่ามาเบียบเบียนพื้นที่สาธารณะ
พื้นที่: แขวงดาวคะนอง เขตธนบุรี กรุงเทพมหานคร